CELEX: 32019D1736
Language: hu
Date: 2019-10-10 00:00:00
Title: A Tanács (EU) 2019/1736 határozata (2019. október 10.) az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás által létrehozott partnerségi bizottságban a vitarendezési eljárásokban választott bíróként eljáró személyek névjegyzékének összeállításával kapcsolatban az Európai Unió által képviselendő álláspontról

18.10.2019   
               
               
                  HU
               
               
                  Az Európai Unió Hivatalos Lapja
               
               
                  L 265/4
               
            
         A TANÁCS (EU) 2019/1736 határozata
         (2019. október 10.)
         az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás által létrehozott partnerségi bizottságban a vitarendezési eljárásokban választott bíróként eljáró személyek névjegyzékének összeállításával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás (a továbbiakban: a megállapodás) 339. cikkének (1) bekezdésével összhangban a megállapodás 363. cikke szerint létrehozott partnerségi bizottság összeállítja annak a legalább 15 személynek a névjegyzékét, akik hajlandók és képesek a választott bírói tisztség betöltésére (a továbbiakban: a választott bírók névjegyzéke).
                  
               
                     (2)
                  
                  
                     A megállapodás 385. cikkének (5) bekezdésével összhangban a megállapodást 2018. június 1-je óta ideiglenesen alkalmazzák.
                  
               
                     (3)
                  
                  
                     A megállapodás 339. cikkének (1) bekezdésével összhangban az Unió és az Örmény Köztársaság javaslatot tett a választott bíró-jelöltjeikre, valamint megállapodtak öt harmadik országból származó jelöltben, akik elnöki tisztséget tölthetnek be a választott bírói testületben.
                  
               
                     (4)
                  
                  
                     Helyénvaló meghatározni a partnerségi bizottságban a választott bírók névjegyzékének összeállításával kapcsolatban az Unió által képviselendő álláspontot.
                  
               
                     (5)
                  
                  
                     Ezért a partnerségi bizottságban az Unió által képviselendő álláspontnak a csatolt határozattervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            A megállapodás 363. cikke szerint létrehozott partnerségi bizottságban a megállapodás 339. cikkének (1) bekezdésével összhangban választott bíróként eljárni hajlandó és képes személyek névjegyzékének összeállításával kapcsolatban az Unió által képviselendő álláspont a partnerségi bizottságnak az e határozathoz csatolt határozattervezetén alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. október 10-én.
            
               
                  a Tanács részéről
               
               
                  az e lnök
               
               M. LINTILÄ
            
         
      
      
         
            TERVEZET
            AZ EU–ÖRMÉNY KÖZTÁRSASÁG PARTNERSÉGI BIZOTTSÁG …/… HATÁROZATA
            (…)
            az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közöttiátfogó és megerősített partnerségi megállapodás339. cikkének (1) bekezdésében említett választott bírói névjegyzék összeállításáról
            A PARTNERSÉGI BIZOTTSÁG
            tekintettel az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodásra (a továbbiakban: a megállapodás), és különösen annak 339. cikke (1) bekezdésére,
            mivel:
            
                        (1)
                     
                     
                        A megállapodás 339. cikkének (1) bekezdésével összhangban a megállapodás 363. cikke szerint létrehozott partnerségi bizottság összeállítja annak a legalább 15 személynek a jegyzékét, akik hajlandók és képesek a választott bírói tisztség betöltésére (a továbbiakban: a választott bírók névjegyzéke).
                     
                  
                        (2)
                     
                     
                        A megállapodás 339. cikkének (1) bekezdése úgy rendelkezik, hogy a választott bírók névjegyzéke három aljegyzékből áll: egy-egy aljegyzék a két Fél számára és egy aljegyzék azon személyekről, akik egyik Félnek sem állampolgárai, és akik betölthetik a választott bírói testület elnöki tisztét. Minden egyes aljegyzékben legalább öt személy szerepel.
                     
                  
                        (3)
                     
                     
                        Az Európai Unió és az Örmény Köztársaság javaslatot tett 5-5 választott bíró-jelöltre, valamint megállapodtak öt harmadik országból származó jelöltben, akik elnöki tisztséget tölthetnek be a választott bírói testületben. A jegyzékben szereplő valamennyi személy hajlandó és képes választott bíróként szolgálni.
                     
                  
                        (4)
                     
                     
                        A megállapodás és különösen annak VI. címe 13. fejezetének megfelelő működése érdekében a partnerségi bizottságnak össze kell állítania a választott bírók névjegyzéket,
                     
                  ELFOGADTA EZT A HATÁROZATOT:
            
               1. cikk
               A megállapodás 339. cikkének (1) bekezdése szerint választott bíróként eljárni hajlandó és képes személyek jegyzéke összeállításra kerül.
               A választott bírók névjegyzékét e határozat melléklete tartalmazza.
            
            
               2. cikk
               Ez a határozat az elfogadásának napján lép hatályba.
            
            
               Kelt …,
               
                  
                     a partnerségi bizottság részéről
                  
                  
                     az elnök
                  
               
            
         
      
      
         
            MELLÉKLET
            AZ EGYRÉSZRŐL AZ EURÓPAI UNIÓ, AZ EURÓPAI ATOMENERGIA-KÖZÖSSÉG ÉS TAGÁLLAMAIK, MÁSRÉSZRŐL AZ ÖRMÉNY KÖZTÁRSASÁG KÖZÖTTI ÁTFOGÓ ÉS MEGERŐSÍTETT PARTNERSÉGI MEGÁLLAPODÁS 339. CIKKÉBEN EMLÍTETT VÁLASZTOTT BÍRÓI NÉVJEGYZÉK
            Az Európai Unió által javasolt választott bírók
            
                        1.
                     
                     
                        Claus-Dieter EHLERMANN
                     
                  
                        2.
                     
                     
                        Giorgio SACERDOTI
                     
                  
                        3.
                     
                     
                        Jacques BOURGEOIS
                     
                  
                        4.
                     
                     
                        Pieter Jan KUIJPER
                     
                  
                        5.
                     
                     
                        Ramon TORRENT
                     
                  Az Örmény Köztársaság által javasolt választott bírók
            
                        1.
                     
                     
                        Nora SARGSYAN
                     
                  
                        2.
                     
                     
                        Arman SARGSYAN
                     
                  
                        3.
                     
                     
                        Grigor BEKMEZYAN
                     
                  
                        4.
                     
                     
                        Levon GEVORGYAN
                     
                  
                        5.
                     
                     
                        Mushegh MANUKYAN
                     
                  Elnökök
            
                        1.
                     
                     
                        William DAVEY (Egyesült Államok)
                     
                  
                        2.
                     
                     
                        Helge SELAND (Norvégia)
                     
                  
                        3.
                     
                     
                        Maryse ROBERT (Kanada)
                     
                  
                        4.
                     
                     
                        Christian HÄBERLI (Svájc)
                     
                  
                        5.
                     
                     
                        Merit JANOW (Egyesült Államok)